Ritratt DBRS .td_uid_2_60e94b7cd4979_rand.td-a-rec-img{text-align:left}.td_uid_2_60e94b7cd4979_rand.td-a-rec-img img{margin:0 auto 0 0} L-aġenzija internazzjonali DBRS Morningstar ikkonfermat ir-rating ta' pajjiżna bħala A (high) stable. Fi stqarrija, il-Gvern Malti qal li "b'hekk pajjiżna baqa' jgawdi l-aħjar rating li qatt ingħatalu minn din l-aġenzija." B'referenza għad-deċizjoni tal-FATF, il-DBRS sostnew li jekk il-gvern ikompli fit-triq li qabad, l-effett ta' din id-deċiżjoni jkun mitigat. Fit-tbassir tagħhom, l-ekonomisti ta' DBRS sostnew li din is-sena l-ekonomija Maltija mistennija tkun xprunata mid-domanda domestika. Fattur ewlieni wara l-irkupru ekonomiku hu, "Malta's remarkable pace of vaccination", li mistenni jattira lura t-turiżmu filwaqt li jippermetti li eventwalment ikomplu jitneħħew ir-restrizzjonijiet. Barra minn hekk, ir-rapport isostni li l-fondi Ewropej kapaċi jtejbu l-andament ekonomiku ta' pajjiżna anke aktar milli previst. Fi stqarrija, l-Gvern Malti qala' dan iċ-ċertifikat tal-ħidma li saret fl-aħħar xhur u jsostni d-determinazzjoni li dan ix-xogħol ikompli jissaħħaħ fiż-żmien li ġej. "Issa li pajjiżna laqa' għall-effetti tal-pandemija, wasal iż-żmien biex nibnu prosperità ġdida. Bit-tħabbir tal-viżjoni ekonomika, il-pjan ta' rkupru u l-istrateġija għal wara l-pandemija, issa għandna qafas wiesa' biex il-familji u n-negozji flimkien jimxu l-pass li jmiss fl-iżvilupp ta' pajjiżna," qal l-Gvern Malti. .td_uid_3_60e94b7cd4dd4_rand.td-a-rec-img{text-align:left}.td_uid_3_60e94b7cd4dd4_rand.td-a-rec-img img{margin:0 auto 0 0}